Marianne Kjærsund

Marianne Kjærsund (født 1976) er en norsk dansekunstner fra Helgeland.

Hun er utdannet dansepedagog ved Høgskolen i Bodø fra 2001.

Kjærsund har hatt sitt hovedvirke som utøvende og medskapende danser i ulike dansekunstproduksjoner  og som pedagog for ulike institusjoner, deriblant Carte Blanche. Hun har vært ansatt i Skuespiller- og danseralliansen (SKUDA) i perioden 2017/2018. 

Som danser har hun samarbeidet med ulike koreografer i Norden. En sentral samarbeidspartner har vært Hagar Malin Hellkvist Sellén, der Kjærsund har medvirket i produksjonene kvinnor och skog, Flottarkärlek, Bättre folk og Rosa löften. Kjærsund har også danset for koreografer som Stian Danielsen, Steffi Lund, Davies/Ekholm, Elle Sofe Sara, Henriette Pedersen og Hooman Sharifi.

Videre har Kjærsund flere ganger jobbet som koreograf for regissør Kjersti Horn, blant annet i produksjonene Jeg var Fritz Moen og Søstra mi på Riksteateret, og Styrtet engel på Nationaltheateret. På Nordland Teater har hun koreografert Stormen, som ble regissert av Birgitte Strid. I produksjonen Fighting Gravity på Brageteateret samarbeidet Kjærsund med regissør Anders Borchgrevink.

Kjærsunds egen forestilling Groove ble tatt ut til turné gjennom Dansenett Norge og Den Kulturelle Skolesekken og vist på scener i hele Norge.

Priser og stipend 
I 2014 mottok Kjærsund Gammleng-prisen for «fortjenstfull medvirkning i scenekunstneriske forestillinger»; prisen deles ut av Fond for utøvende kunstnere. Hun har også vært mottager av Norsk kulturråds arbeidsstipend for yngre uetablerte kunstnere og ordinært arbeidsstipend for dansekunstnere.

Produksjoner 
Marianne Kjærsund har (per 2023) medvirket i følgende produksjoner:

 Groove – konsept/idé, hovedprodusent
 Gïeje (Åarjelhsaemien Teatere AS) – som danser
 hvitt løp (karen foss quiet works), premiere 29. mars 2007 – som danser
 Animal Magnetism 1 (Nartmanstiftelsen), premiere 25. februar 2009 – som danser
 En skal ikke skue hunden på hårene (Davvi Senter for Scenekunst), premiere 2010 – som danser
 NO-projects (Impure Company/Hooman Sharifi), premiere 12. februar 2010 – som danser og medskaper
 TO (karen foss quiet works), premiere 1. september 2010 – som danser
 Cuerpos posibles, premiere 29. oktober 2010 – som danser
 Grip, premiere 2012 – som danser
 Riding Romance 1 – Swan Lake (Nartmanstiftelsen), premiere 2. februar 2012 – som danser
 Søstra mi (Riksteatret), premiere 17. januar 2013 – som koreografiassistent
 Off (Ur-Produksjoner), premiere 26. april 2013 – som danser
 Styrtet engel (Nationaltheatret), premiere 4. oktober 2013 – som koreograf
 Trippel dose dans (winter guests), premiere 6. mars 2014 – som danser
 Stormen (Nordland Teater), premiere 8. november 2014 – som skuespiller og koreograf
 Me too, premiere 26. februar 2015 – som aktør
 Giving up is the hardest, premiere 9. mai 2015 – som konsulent
 Birthmark (Carte Blanche), premiere 29. mai 2015 – som danser
 Av Carte Blanche (Carte Blanche), premiere 27. januar 2016 – som danser
 Heimevernet, premiere 7. mai 2016 – som aktør
 Kunstnerisk avkastning, premiere 20. juni 2016 – som rådgiver
 Fighting Gravity, premiere 1. september 2016 – som koreograf
 Jeg var Fritz Moen (Teater Manu/Riksteatret), premiere 18. oktober 2011 – som koreografiassistent
 Overstått eller nært forestående (Øyvind Jørgensen ProduksjonerDansiT), premiere 28. oktober 2016 – som danser
 Anatomi for nybegynnere (Hege Haagenrud), premiere 16. mars 2017 – som danser
 One gust of wind and they all dance (Dreamscreen Productions), premiere 19. mai 2017 – som danser
 vid&klar (karen foss quiet works), premiere 16. mars 2018 (annet)
 Cheers! (Kristin Ryg Helgebostad), premiere 23. november 2018 – som danser
 Lost Night (Säfsten Produktion), premiere 9. mai 2020 – som danser
 The Mountain Body (Helle Siljeholm), premiere 21. august 2021 – som aktør
 Vástádus eana - The answer is land (Elle Sofe Sara AS), premiere 19. juni 2021 – som danser

Referanser

Eksterne lenker 
 

Norske dansere
Norske dansepedagoger
Norske koreografer